CELEX: 62020TA0665
Language: bg
Date: 2021-06-09 00:00:00
Title: Дело T-665/20: Решение на Общия съд от 9 юни 2021 г. — Ryanair/Комисия (Condor; Covid-19) (Държавни помощи — Германски пазар на въздушния транспорт — Гарантиран от Германия държавен заем в полза на Condor Flugdienst във връзка с пандемията от COVID-19 — Решение да не се повдигат възражения — Помощ за отстраняване на щети, причинени от извънредно събитие — Член 107, параграф 2, буква б) ДФЕС — Определяне на вредата — Причинно-следствена връзка — Задължение за мотивиране — Запазване на последиците на решението)

26.7.2021   
            
            
               BG
            
            
               Официален вестник на Европейския съюз
            
            
               C 297/42
            
         
      Решение на Общия съд от 9 юни 2021 г. — Ryanair/Комисия (Condor; Covid-19)
      (Дело T-665/20) (1)
      
      (Държавни помощи - Германски пазар на въздушния транспорт - Гарантиран от Германия държавен заем в полза на Condor Flugdienst във връзка с пандемията от COVID-19 - Решение да не се повдигат възражения - Помощ за отстраняване на щети, причинени от извънредно събитие - Член 107, параграф 2, буква б) ДФЕС - Определяне на вредата - Причинно-следствена връзка - Задължение за мотивиране - Запазване на последиците на решението)
      (2021/C 297/53)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: E. Vahida, F.-C. Laprévote, V. Blanc, S. Rating и I.-G. Metaxas-Maranghidis, адвокати)
      
         Ответник: Европейска комисия (представители: L. Flynn, F. Tomat и V. Bottka)
      
         Встъпили страни в подкрепа на ответника: Федерална република Германия (представители: J. Möller, R. Kanitz и P.-L. Krüger), Френска република (представители: E. de Moustier и P. Dodeller), Condor Flugdienst GmbH (Келстербах, Германия) (представители: A. Birnstiel и S. Blazek, адвокати)
      
         Предмет
      
      Искане на основание член 263 ДФЕС за отмяна на Решение C(2020) 2795 final на Комисията от 26 април 2020 година относно държавна помощ SA.56867 (2020/N, ex 2020/PN) — Германия — Обезщетение за вредите, причинени от пандемията от COVID-19 на Condor Flugdienst
      
         Диспозитив
      
      
                  1.
               
               
                  Отменя Решение C(2020) 2795 final на Комисията от 26 април 2020 година относно държавна помощ SA.56867 (2020/N, ex 2020/PN) — Германия — Обезщетение за вредите, причинени от пандемията от COVID-19 на Condor Flugdienst GmbH.
               
            
                  2.
               
               
                  Отмяната на това решение не поражда правни последици до приемането на ново решение от Комисията по силата на член 108 ДФЕС. Посочените правни последици няма да възникнат през период от най-много два месеца, считано от датата на обявяване на настоящото съдебно решение, в случай че Комисията реши да приеме това ново решение в рамките на член 108, параграф 3 ДФЕС, и през разумен допълнителен период, в случай че Комисията реши да започне предвидената в член 108, параграф 2 ДФЕС процедура.
               
            
                  3.
               
               
                  Осъжда Комисията да понесе направените от нея съдебни разноски, както и съдебните разноски на Ryanair DAC.
               
            
                  4.
               
               
                  Федерална република Германия, Френската република и Condor Flugdienst понасят направените от тях съдебни разноски.
               
            
         (1)  ОВ C 443, 21.12.2020 г.